laion/Wikipedia-Exotic huggingface dataset:
Fugazi

Fugazi oli laialdaselt hilisemaid bände mõjutanud rokkansambel Washingtonist. Ansambel tegutses aastatel 1987–2002. Ansambli nimi on akronüüm Vietnami sõja aegsest militaristide slängist ja kirjeldab lahingusituatsiooni: Fucked Up, Got Ambushed, Zipped In. Fugazi on hea näide ansamblist, mis on saavutanud nii rahvusvahelise edu, kuid seejuures jäänud siiski kindlaks DIY printsiipidele. Nad on üritanud hoida kontserdipiletite ja plaatide hinnad võimalikult madalal ning hoolitsenud selle eest, et nende esinemistel ei oleks vanusepiiranguid. Tänu ansambli liikmete seotusele straight edge'i liikumisega on ansambel teatanud, et ei anna intervjuusid ajakirjadele, mis reklaamivad alkoholi või tubakat. Bänd ei tegele ka Fugazi-teemaliste fänniasjade müügiga. Üks tuntumaid Fugazi T-särke, mis kuulutab: "This is not a Fugazi t-shirt", ei olegi tegelikult Fugaziga seotud ja ansambli liikmed ei saa selle eest mingit tulu. Kõik Fugazi albumid on antud välja Ian MacKaye asutatud plaadifirmas Dischord Records. Fugazi tekitas vastakaid arvamusi ka sellega, et andis mõista, et on igasuguse slam-dancing'u vastu. Pärast Minor Threati laialiminekut tegi Ian MacKaye mitmeid ansambleid, mis püsisid koos vähe aega. Kõige tuntum on neist ilmselt Embrace. Algselt kolmest liikmest koosnev Fugazi pandi kokku aastal 1987, kuhu kuulusid MacKaye (vokaal ja kitarr), Colin Sears (trummid), Joe Lally (basskitarr). Sears läks hiljem ansamblisse Dag Nasty ning teda tuli asendama Berndan Canty, kes enne oli ansamblis Rites of Spring. Ian MacKaye esialgne visioon bändist oli mängida reggae-stiilis muusikat sarnaselt nagu bänd The Stooges. Bändi žanriliselt määratleda on keeruline. Bändi liikmete taust on seotud hardcore punk'i, punk rock'i ja 1980ndate emocore'iga, samas on võetud ka mõjutusi reggae'st, dub'ist ja noise'ist. Fugazi on mõjutanud suurel hulgal hilisemaid post hardcore'i ja indie rock'i ansambleid. Enim tunnustatud on Fugazi stiililisel liigitamisel ilmselt post hardcore. Näiteks ajakiri Metal Hammer valis Fugazi albumi "Repeater" parimaks post hardcore'i albumiks eales. Kui nad olid paar kuud triona esinenud, liitus ansambliga Guy Picciotto, kes oli Canty bändikaaslane sellistest varasematest ansamblitest nagu Rites of Spring, Happy Go Licky ja One Last Wish. Fugazi läks teadmata ajaks laiali aastal 2002 ega pruugi enam kunagi uuesti kokku tulla. "13 Songs" (september 1989) "Repeater" (märts 1990) "Steady Diet of Nothing" (august 1991) "In on the Kill Taker" (mai 1993) "Red Medicine" (juuni 1995) "End Hits" (aprill 1998) "The Argument" (oktoober 2001) "Fugazi" (1988) "Margin Walker" (1989) "3 Songs" (1990) "Furniture + 2" (2001) "3 Songs" (1990) "Fugazi Live Series Volumes 1–30" (2004) "In Defense of Humans" – State of the Union (Dischord Records, 1989) "Reprovisional" (live) – International Pop Underground Convention (K Records, 1991) "Blueprint", "The Word" and "Burning" (live) – Twenty Years of Dischord (Dischord Records, 2002) "Pink Frosty Demo" – Live Without Dead Time (Adbusters, 2003) "KYEO" (live) on Triple J's Short.fast.loud (ABC Music, 2006) "Instrument Soundtrack" (1999) "Instrument"
August 2003

August 2003, kroonika Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Andrus Värnik saavutas Pariisis maailmameistrivõistlustel odaviskes tulemuse 85.17 ja teenis sellega maailmameistrivõistluste ajaloos kolmanda eestlasena hõbemedali.
Juuli 2003

Juuli 2003, kroonika Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Aovere–Kallaste–Omedu maantee 11. kilomeetril sõitis 2,43-promillise joobes Opel Ascona juht tagant otsa jalgrattur Lauri Ausile. Aus suri teel haiglasse.
Juuni 2003

Juuni 2003, kroonika Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 Etioopiast leiti kolm 160 000 aastat vana inimese pealuud. Euroopa Liidu laienemine: tšehhid hääletasid Euroopa Liiduga liitumise poolt. Hääletusest võttis osa 55,2% Tšehhi valijaskonnast, kellest 77,3% hääletas liitumise poolt.
Mai 2003

Mai 2003, kroonika Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 USA senat andis toetuse NATO laienemisele. Seitsme riigi NATOsse võtmise poolt hääletas 96 saadikut, vastu ja erapooletuid polnud. Alar Sikk vallutas esimese eestlasena Džomolungma. Riias peetud 48. Eurovisiooni lauluvõistluse võitis Türgi esineja Sertab Erener lauluga "Everyway that I can". Eesti jäi 21. kohale.
Aprill 2003

Aprill 2003, kroonika Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 USA väed said enda valdusse Bagdadi Rahvusvahelise lennuvälja. USA väed vallutasid Bagdadi. Linna keskväljakule kogunenud inimesed tõmbasid maha Saddami hiigelkuju. Nigeerias toimusid presidendivalimised. Enesetaputerrorist laskis ennast Tel Avivis õhku, tappes 3 inimest.
Märts 2003

Märts 2003, kroonika Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Riigikogu valimistel võitsid Keskerakond ja Res Publica valimistel 28 kohta Riigikogus, järgnesid Reformierakond 19, Rahvaliit 13, Isamaaliit 7 ja Mõõdukad 6 mandaadiga. Bakuus avati Euroopa suurim sünagoog. Haagis alustas tööd ÜRO alaline rahvusvaheline sõjakuritegude kohus. Lasti maha Serbia peaminister Zoran Đinđić. Ülehiinaline Rahvaesindajate Kogu valis Hu Jintao Hiina uueks presidendiks. Soomes toimusid parlamendivalimised. Liitlasväed USA juhtimisel alustasid sõda Iraagi vastu. Hemphilli lähedalt Texasest leiti kosmosesüstik Columbia must kast.
Veebruar 2003

Veebruar 2003, kroonika Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 Kosmosesüstiku Columbia katastroof: kosmosesüstik Columbia purunes Maale laskumisel Texase kohal; kõik pardal olnud seitse astronauti said surma. Iraagi desarmeerimise kriis: USA riigisekretär Colin Powell esines ÜRO Julgeolekunõukogu ees Iraagi küsimuses. Ülemaailmsed Iraagi sõja vastased meeleavaldused: üle 6 miljoni inimese rohkem kui 600 linnas üle maailma avaldas meelt Iraagi sõja vastu; see oli üks suuremaid meeleavaldusi ajaloos. Kristina Šmigun võitis Val di Fiemmes 15 km ühisstardiga klassikasõidus hõbemedali. Sõidu võitis Bente Skari. Kristina Šmigun võitis Val di Fiemmes 10 km klassikasõidus hõbemedali. Sõidu võitis Bente Skari. Jaak Mae võitis Val di Fiemmes 15 km klassikasõidus hõbemedali. Sõidu võitis Axel Teichmann. Kristina Šmigun tuli Val di Fiemmes topeltjälitussõidus (5 km klassika + 5 km vabastiilis) maailmameistriks Evi Sachenbacheri ja Olga Zavialova ees. New Yorgis toimus 2003. aasta Grammy auhindade üleandmise tseremoonia, millel esinesid muuhulgas Nickelback, No Doubt, Foo Fighters ja Britney Spears. Üks USA ärimees viidi Vietnami Prantsuse hospidali Hanois; Maailma Terviseorganisatsiooni arst Carlo Urbani teatas organisatsioonile ülinakkavast haigusest; nii ärimees kui ka Urbani surid märtsis SARSi. Iraagi desarmeerimise kriis: USA president George W. Bush pidas avaliku kõne oma nägemusest Iraaki sissetungimisele järgneva demokraatia kohta; Bush ütles, et see saab teistele riikidele eeskujuks. Kristina Šmigun võitis Val di Fiemmes 30 km vabastiilis kolmanda koha Olga Zavjalova ja Jelena Buruhhina järel.
Jaanuar 2003

Jaanuar 2003, kroonika Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Luiz Inácio Lula da Silva ("Lula") valiti 37. Brasiilia presidendiks. Kaks suitsiiditerroristi lasid ennast Tel Avivis õhku tappes 23 inimest, umbes 100 said haavata. Nii Islami džihaad, kui Ḩamās väitsid ennast olevat selle terroriakti korraldajateks. Kosmosesüstik Columbia startis oma viimasele missioonile STS-107, mis lõppes 16 päeva pärast katastroofiga. Beverly Hillsis jagati Kuldgloobuseid. Martin Scorsese võitis Kuldgloobuse parima režissööritöö eest filmis "New Yorgi jõugud". Film "Chicago" võitis kolm nominatsiooni. (BBC) Mehhikot tabas maavärin tugevusega 7,6 magnituudi Richteri skaalal.
Veebisaitide loend

Selles loendis on äratoodud suvaline hulk toimetajate arvates esiletõstmist väärivaid veebisaite. # A B C D E F G H I J K L M N O P Q R S Š Z Ž T U V W Õ Ä Ö Ü X Y 9GAG Academia.edu Accelerista AjapaikI AllMusic Amazon.com Ametlikud Teadaanded Animal Diversity Web Annaabi.ee ARU TV arXiv Betsafe Betterplace.org Bioneer Blogger.ee Blog.tr.ee Box Office Mojo Citizendium ClinicalTrials.gov CV Keskus CV-Online Delfi (portaal) Digitark Diseases Database DKosopedia Doodle eBay Eesti.pl Ehitusleht E-Kultuuripärand Elfikelder ELi avatud andmete portaal Elu24 eMedicine Encarta Estonian World Review Estoniasamlingen.se ETERA EuroBillTracker Euroopa Liidu tervishoiuportaal E-varamu Facebook Filmiveeb Filosoofia veebientsüklopeedia Fitlap.ee Flags of the World Flickr The Fox Nation Forvo Geni GENIRE GLXY Gmail Google Hinnavaatlus Infovastupanu Internet Movie Database Internet Archive archive.org Karistusregister Kasparov.ru Kavkaz Center Kirjandusarhiiv KNAB Koffer.ee Koolielu Kriteerium Kultuur.info KV.EE Ladaklubi Last.fm Launchpad LeMill Lenta.ru LostNf.com Maailma Vaade Medical Subject Headings MedlinePlus Mega Mereblog Mereviki MET ART Metapeedia MICHAEL Miksike Museum of Hoaxes MusicBrainz Mängukoobas MySpace NETI NIHILIST.FM Novaator Online Mendelian Inheritance in Man Open Library Orkut Osta.ee Pinterest Porn Hub PubMed Central Põltsamaa.info Rada7 Rate.ee Regionaaltelevisioon Eesti ResearchGATE Roheline Värav Roomajate andmebaas Scholarpedia sekundomer.ee Skeemipesa skeptik.ee Soccernet.ee Soov.ee Spiegel Online Spordiregister Stanfordi filosoofiaentsüklopeedia Sõnaveeb zave.ee "Tartu ilukirjanduses" Teeregister telegram.ee Terve Mõistuse Sündikaat The Kyiv Independent theguardian.com Triobet Täitsa pekkis saade Uncyclopedia Valhalla Veeteede Ameti Teataja Vikipeedia Vikisõnastik Vikitekstid Vikiülikool Wifi.ee Wikitravel Wikivoyage Wookieepedia World Gazetteer Õnnepank Äriregister Ypsilon YouTube
Kiri Te Kanawa

Dame Kiri Janette Te Kanawa (sündinud 6. märtsil 1944 Te Tai Rāwhitis Uus-Meremaal) on Uus-Meremaa ooperilaulja. 1981. aastal, kui abiellusid Walesi prints Charles ja Diana Spencer, laulis ta Händeli pala "Let the Bright Seraphim", mida kuulas maailmas umbes 600 miljonit inimest. Kui Te Kanawa oli laps, siis ta lapsendati. Nii sai ta iirlasest ema ja maoorist isa. Teismeeas ja 20. eluaastates oli ta Uus-Meremaa poptäht ja meelelahutaja. Hariduse sai ta Aucklandis Saint Mary's College'is. Ooperilaulu õppis ta Dame Sister Mary Leo juhendusel. Lauljakarjääri alustas ta metsosopranina, hiljem – arengu käigus – jäi sopraniks. Tema helisalvestis "Nunnade koor" Starussi operetist "Casanova" oli Uus-Meremaa esimene kuldplaat (seda müüdi üle 5000 eksemplari). 2001. aasta juunis laulis ta Pärnus. Augustis 2009 teatas ta, et lõpetab lauljakarjääri aprillis 2010 Saksamaal Kölni Ooperiteatris toimuva kontserdiga. Te Kanawa abiellus 1967. aastal Desmond Parkiga, kellega oli tutvunud Aucklandis. Paar lapsendas kaks last: Antonia (1976) ja Thomase (1979). Abielu lahutati 1990. aastate lõpus. "Kaablipõleng katkestas Kiri Te Kanawa kontserdi" Eesti Päevaleht, 11. juuni 2001 "Kuulus sopran Kiri Te Kanawa lahkub ooperilavalt" ERR, 18. august 2009 Kiri Te Kanawa Fondi koduleht Kiri Te Kanawa andmekogus IMDb (inglise)
Tenzing Norgay

Tenzing Norgay (1914 – 9. mai 1986 Darjeeling, India) oli Nepali šerpa, kes koos Sir Edmund Hillaryga tõusis 29. mail 1953 Džomolungma tippu. Džomolungma tipus on käinud tema poeg Jamling Tenzing Norgay, tütrepoeg Tashi Tenzing ja õepoeg Nawang Gombu.
Kangelane tiigrinahas

"Kangelane tiigrinahas" (gruusia keeles „ვეფხისტყაოსანი“, Vephhistkaosani) on gruusia rahvuseepos, mis pärineb 12. sajandist. Selle autor on kuninganna Thamari varahoidja Šotha Rusthaveli. Eepose esimene trükivariant pärineb aastast 1712. Teos koosneb 1550–1700 värsist, olenevalt käsikirjast. Eepose tegevus keskendub kahe armastajapaari, araabia printsessi Tinatini ja prints Avtandili ning india printsessi Nestan Daredžani ja prints Tarieli seiklustele. Eepose algne versioon ei ole säilinud. Sajandite jooksul on seda palju kordi ümber kirjutatud ja tekst on selle käigus palju muutunud. Säilinud on hulk käsikirju 16.–18. sajandist. Kõige levinum ja justkui kanooniline versioon on see, mis esimesena trükituna ilmus. See toimus 1712 Thbilisis Vahtang VI valitsusajal ja sellepärast nimetatakse seda Vahtangi versiooniks. See versioon mõjutas kõiki järeltulevaid suuresti, nii et need Vahtangi versioonist väga ei erine. Rusthaveli filosoofilisi ja religioosseid seisukohti pidas gruusia kirik ametlikult ketserluseks ja sellepärast Vahtangi versiooni esimene tiraaž hävitati peaaegu täielikult. Ei ole teada, kust Rusthaveli eepose jaoks inspiratsiooni sai. Ta ise ütleb teoses, et jutustab ümber pärsia lugu, ainult sellist pärsia lugu ei ole maailmas leitud. Teine hüpotees on selline, et ta toetus gruusia rahvaluulele, kombineerides rahvalaule omavahel ja kirjutades puuduoleva osa ise juurde. Kolmanda teooria järgi polnud ka sellist eeskuju, vaid Rusthaveli mõtles sisu algusest lõpuni ise välja. Eesti keelde on eepose tõlkinud Juta Bedia. See ilmus kirjastuses Eesti Raamat 1991. aastal.
Fugazi (album)

Fugazi on ansambli Marillion teine stuudioalbum, mis ilmus 1984. aastal. Plaat valmis raskustega, sest trummar Mick Pointer oli äsja bändist lahkunud. Uueks trummariks valiti Ian Mosley. Fugazit müüdi Suurbritannias üle 100 000 ja see saavutas kuldplaadi staatuse. Assassing – 7:02 Punch & Judy – 3:21 Jigsaw – 6:49 Emerald Lies – 5:08 She Chameleon – 6:52 Incubus – 8:30 Fugazi – 8:12 1998. aastal ilmunud kaheplaadilise uustöötluse teise CD peal on järgmised lisalood: "Cinderella Search" (12" version) – 5:31 "Assassing" (Alternate Mix) – 7:40 "Three Boats Down From The Candy" (1984 Re-recording) – 4:00 "Punch & Judy" (Demo) – 3:50 "She Chameleon" (Demo) – 6:34 "Emerald Lies" (Demo) – 5:32 "Incubus" (Demo) – 8:09
Kecskemét

Kecskemét on komitaadi õigustega linn Ungaris Bács-Kiskuni komitaadis. Linna on esmamainitud 1368. aastal. 2001. aasta rahvaloenduse andmetel oli Kecskeméti elanikest ungarlasi 95%, mustlasi 0,8%, sakslasi 0,4% ja teistest rahvustest inimesi ning neid, kelle rahvus teadmata 3,6%. Kecskemétis on sündinud Zoltán Kodály. Linnas tegutseb jalgpalliklubi Kecskeméti TE. Detailed Gazetteer of Hungary, vaadatud 23.09.2024.
The Weavers

The Weavers oli Ameerika Ühendriikide folkkvartett, mis loodi 1947. aastal. Kvartett esitas peale folklaulude ka bluusi, gospelit, lastelaule ja ameerika ballaade. Nende kuulsaim laul on "Goodnight, Irene", mille nad laulsid kuulsaks 1949. aastal. Ronnie Gilbert Lee Hays Fred Hellerman Pete Seeger Erik Darling (asendas vahel Pete Seegerit)
Aígina saar

Aígina on tihedalt asustatud saar Egeuse meres Saroni lahes Atika lähedal. Saarel asub Aígina linn, kus elab pool saare elanikest. Saare nimi tähendab kreeka keeles 'kitsesaar'. Saare pindala on 85 km². Seal elab 2001. aasta seisuga 13 552 inimest. Ta kuulub Atika maakonda Pireuse prefektuuri. Kaks kolmandikku saarest hõlmab kustunud vulkaan Oros, mis kerkib 531 m kõrgusele. Vulkaan asub põhja–lõunasuunalises ahelikus, mis jätab ainult äärmise ida- ja lääneserva viljakale tasandikule. Saarel kasvatatakse teravilja, puuvilla, viinapuid, mandlipuid, oliivipuid ja viigipuid, kuid kõige tähtsam 21. sajandil toodetav vili on pistaatsiapähkel. Populaarsust kogub käsnade kasvatamine. Ajaloolisel ajal asustasid Aiginat doorlased, kuid juba ammu enne seda, alates 18. sajandist eKr oli saar tähtis kaubanduskeskus. Ta on olnud ajaloos oluline 6.–5. sajandil eKr, mil vermiti münte, loodi pikkus- ja raskusühikute süsteem, rajati Zeusi pühamu, dooria stiilis Aphaia tempel, teater ja staadion. Ateenlased olid aiginalaste konkurendid kaubanduses ja poliitikas. Sellepärast vallutasid nad 456 eKr Aigina. Selle elanikud said varjupaiga Spartas. Pärast Aigospotamopi lahingut 405 eKr said aiginalased oma saare tagasi. 133 eKr alistus Aigina Rooma ülemvõimule. Uuesti sai Aigina tähtsaks 1820. aastatel, mil sinna asus sõltumatu Kreeka valitsus. The Ultimate Aegina Internet Guide
Goodnight, Irene

"Goodnight, Irene" on traditsiooniline USA folklaul, mille laulis esimesena salvestiseks 1936. aastal Lead Belly. 1950. aastal oli laul USA edetabelites esikohal The Weaversi, Frank Sinatra ning Ernest Tubb ja Red Foley esituses. Hiljem on seda laulu lindistanud ja esitanud lugematu hulk esitajaid. Laulu sõnadel on väga palju versioone, kuid refrääniosa sõnad ja meloodia on neis enam-vähem samad. Eesti keeles on see lugu tuntud pealkirjaga "Oo, aeg, miks kiirelt läed" (Heldur Karmo kirjutas sellele kaks varianti sõnu, 1951. ja 1960. aastal) ning seda on esitanud Heli Lääts, Kalju Terasmaa, Tarmo Pihlap, Heidy Tamme, Leila Miller jpt.
Juulikuu lumi

"Juulikuu lumi" on ansambli Terminaator laul albumilt "Minu väike paradiis". See laul ilmus ka albumitel "Kuld" ja "Go Live 2005". Lugu võitis Raadio 2 Aastahitt 1995 esimese koha. Laulu uus versioon avaldati singlina "Juulikuu lumi 2007" ja kogumikul "20". Loo 2007. aasta versioonist on tehtud ka muusikavideo. Seda laulu on salvestanud ka Nexus plaadil "Nii kuum" (2003) ja Hanna-Liina Võsa kogumikul "Uues kuues" (2006). Muusikavideo Muusikavideo tegemine Laulusõnad
Nagykanizsa

Nagykanizsa on komitaadi õigustega linn Ungaris Zala komitaadis, Nagykanizsa kreisi halduskeskus. Asub riigi edelaosas, 15 km kaugusel Horvaatia piirist. Linna on esmamainitud 1245. aastal Kanizsa nimega. Detailed Gazetteer of Hungary, vaadatud 23.09.2024. Nagykanizsa koduleht (ungari, saksa, inglise ja horvaadi keeles)
Nyíregyháza

Nyíregyháza on komitaadi õigustega linn Ungaris, Szabolcs-Szatmár-Beregi komitaadi keskus. Linna on esmamainitud 1209. aastal nimega Nyír. 1236 oli linnas juba kirik, millest pärineb linnanime teine pool. 2001. aasta rahvaloenduse andmetel oli Nyíregyháza elanikest ungarlasi 98,5%, mustlasi 1% ja muudest rahvustest inimesi 0,5%. Detailed Gazetteer of Hungary, vaadatud 23.09.2024. Nyíregyháza koduleht
Kékes

Kékes (ungari keeles 'sinakas') on mägi Mátra mägedes. See on Ungari kõrgeim punkt (1015 m üle merepinna). Mägi on oluline turismisihtkoht, kus on mitmeid mäesuusatamisradu ja hotelle. Mäel asuvad ka sanatoorium ja televisioonimast. Kuni tipuni on ehitatud jalgrattatee.  Kékes – pildid, videod ja helifailid Wikimedia Commonsis
Euboia

Euboia (kreeka keeles Εύβοια (Évvoia)) on saar Egeuse meres, Kreeta järel pindalalt teine Kreeka saar, teisel kohal ka elanike arvult – 198 130 (2001). Euboia on 150 km pikk ja 6–50 km lai. Saare pindala on 3684,8 km². Euboia on Chalkída uue silla kohal eraldatud mandrist kõigest 160 m laiuse Euripose väinaga. Lõunas olevast Atikast eraldab Euboiat väin, mida nimetatakse Petalióni laheks. Edelas olevast Boiootiast eraldab Euboiat väin, mida nimetatakse Põhja-Euboia laheks. Läänes asuvad Fthiótida ja Óthryse mäed, loodes asuvast Magneesiast eraldab Euboiat Pagasitikóse laht. Kirdes asuvad Põhja-Sporaadid. Kagus asuvad Küklaadid, mille suurimast ja ühtlasi lähimast saarest Ándrosest eraldab Euboiat Kafiréa väin. Euboia olulisimad neemed on Artemísio neem põhjas, Kými neem kirdes ja Kafiréa neem kagus. Euboia on mägine. Kõrgeimad tipud on 1745 m kõrgune Dírfys saare keskosas ja 1398 m kõrgune Óchi saare kagutipus. Euboia suurim linn on edelarannikul asuv Chalkída, mis asub kohas, kus saare kaugus mandrist on kõige väiksem (ca 35 m). Suuremad asulad on veel Loutrá Aidipsoú looderannikul, Istiaía põhjarannikul, Kými kirderannikul, lõunarannikul olev Kárystos ja edelarannikul olev Alivéri. Linnadel on omavaheline maanteeühendus. Juba antiikajal ehitati 30 m pikkune ujuksild, mis viis mandrilt Euboiale.. Vana-Kreekas elasid Euboial peamiselt joonlased. Sel ajal peeti Euboiat viljakaks piirkonnaks. Euboia tähtsaimad linnad Chalkis (tänapäeva Chalkída) ja Eretria kujunesid 8. sajandil eKr ärikeskusteks. Neil oli kolooniaid Sitsiilias, Itaalias ja Chalkidikel. 7. sajandi esimesel poolel toimus nende linnade vahel sõda Lelantoni tasandiku pärast, mis oli esimene ülekreekaline koalitsioonisõda. Ateena riigimees Solon võttis 6. sajandil eKr Ateenas Aigina rahaühiku asemel kasutusele Euboia rahaühiku, mis oli kergem ja juba ennegi laialt käibel. See kiirendas nii Atika kui Euboia majanduse arengut. 506 eKr vallutas Ateena Chalkise ja 490 eKr hävitas Pärsia Eretria. Ateena I mereliitu kuulus tosinkond Euboia linna ja nende lahkulöömiskatse surus Perikles 446 eKr maha. 411 eKr said Chalkis ja Eretria jälle iseseisvaiks. Hellenismi ajal oli Chalkis tugev kindlus. Antiikajal kaevandati Euboialt mitmesuguse värvusega peeneteralist Karystose marmorit ja ehedat väävlit. Kaevandati ka vaske, aga juba 3. sajandiks eKr olid sealsed varud ammendunud. 2001. aasta rahvaloenduse andmetel elas saarel 198 130 inimest. Antiigileksikon, 1. kd., lk. 145 Suur maailma atlas, lk 66. Antiigileksikon, 2. kd., lk. 172 Antiigileksikon, 1. kd., lk. 156 Antiigileksikon, 2. kd., lk. 179 Antiigileksikon, 1. kd., lk. 338 Antiigileksikon, 2. kd., lk. 275 Antiigileksikon, 2. kd., lk. 20 Euboia koduleht
Mikojan-Gurevitš MiG-27

Mikojan-Gurevitš MiG-27 (vene keeles Микоян и Гуревич МиГ-27; NATO koodnimega Flogger-D/J) on Nõukogude Liidus Mikojan-Gurevitši konstrueerimisbüroos aastatel 1969–1970 projekteeritud ülehelikiiruseline hävitus-pommituslennuk, mis on jätkuarendus MiG-23-st. MiG-27-st oli mitmeid modifikatsioone, mis olid ka erinevalt relvastatud. Viimased seda tüüpi lennukid valmistati 1986. aastal, praegu on Venemaal mõni üksik MiG-27 veel relvastuses. Nõukogude Liit eksportis neid lennukeid ka teistesse riikidesse. Indias ehitati MiG-27 litsentsi alusel (Bahadur Mig-27M), mis on relvastuses ka praegu, ilmselt ka Hiinal püüdis seda lennukit kopeerida (Q-6). Meeskond: 1 Pikkus: 17,1 m Tiivaulatus: 13,97 kuni 7,78 m (muutuva noolsusega) Kõrgus: 5  m Tühimass: 11 908 kg Suurim lennukaal: 20 670 kg Mootor: turboreaktiiv R-29-300, 1 × 78,5 kN, järelpõlemisel 112,8 kN Kiirus: Mach 1,10–1,77 (1350 km/h – 1885 km/h) Tegevusraadius: 780 km – 2500 km Lennulagi: 14 000 + m 6 × 30 mm automaatkahur GŠ-6-30A riputussõlmedele sai kinnitada kuni 4 tonni relvalasti.
Artur Neuman-Tarimäe

Artur-Aleksander Tarimäe (kuni 1939. aastani Neuman; 7. jaanuar 1908 Tallinn – 27. aprill 1961 Tallinn) oli eesti jalgpallur. Ta sündis Karl ja Cecilie Neumani peres, tal oli õde Erika-Josefine. Jalgpalliga hakkas tegelema 1921. aastal 13-aastaselt. Kuulus kaitsemängijana "Spordi" meeskonda 1924–1932. 1933–1936 Kaitses TJK-i värve. "Spordi" koosseisus tuli viiekordseks Eesti meistriks. Aastail 1927–1933 kuulus 28 korda Eesti rahvusmeeskonda, olles üks kindlamaid kaitsemehi. 1936. aasta kevadel haigestus meningiiti. Pärast jalgpallurikarjääri asus õppima Tehnikaülikooli. Ta on maetud Rahumäe kalmistule. Eesti jalgpallikoondislaste loend Artur – Aleksander Neuman- Tarimäe (1908–1961) jalgpallur Haudi (vaadatud 4. juulil 2015) Foto
Hideki Shirakawa

Hideki Shirakawa (jaapani keeles 白川 英樹 Shirakawa Hideki; sündinud 20. augustil 1936) on Jaapani keemik. Ta pälvis 2000. aastal koos Alan J. Heegeri ja Alan G MacDiarmidiga Nobeli keemiaauhinna elektrit juhtiva polümeeri avastamise eest 1977. aastal. Ta oli 1979–2000 Tsukuba ülikooli keemiaprofessor. 2000. aastal pälvis ta Jaapani Kultuuri ordeni. Aasta hiljem (2001) valiti Hideki Shirakawa Jaapani Akadeemia liikmeks.
Topeka (täpsustus)

Topeka on mitme asula nimi: Topeka on USA Kansase osariigi pealinn Topeka on asula USA-s Illinoisi osariigis Topeka on asula USA-s Indiana osariigis